Iroqda mina portlashi oqibatida ikki jurnalist halok bo‘ldi

Iroqning Mo‘sul shahrida mina portlashi oqibatida bir guruh jurnalistlar, jumladan fransiyalik 3 jurnalist jabrlandi. Ulardan biri halok bo‘ldi, deb xabar bermoqda Le Mond nashri.
Halok bo‘lgan jurnalistning ismi Stefan Vilnyov bo‘lgan. Portlash oqibatida shuningdek kurd jurnalisti Baxtiyor Haddod ham halok bo‘lgan. Bu haqdagi ma'lumotni tvitterda jarohatlangan fransuzlardan biri Samuel Fore ma'lum qildi. U hamkasblari o‘limidan iztirobdaligini aytgan.  
Le Mond ma'lumotlariga ko‘ra, ayni vaqtda Fore Bag‘dodga evakuatsiya qilingan. Mo‘sulda jurnalistlar shahar uchun jang olib borayotgan Iroq maxsus kuchlariga hamrohlik qilayotgan bo‘lganlar.